
     REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E

R J E Š E N J E


[bookmark: _GoBack]Trgovački sud u Osijeku, po stečajnoj sutkinji Nadi Roso, povodom prijedloga predlagatelja stečajnog vjerovnika KRTISTINA OTRBAJ iz Čepina, Psunjska 9, OIB: 88713043500 koju zastupa punomoćnik Mladen Jurić odvjetnik u OD Pero Jurić i Mladen Jurić j.t.d. iz Osijeka, nad dužnikom: MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226, dana 4. listopada 2017. g., 

r i j e š i o    j e :


1. Nastavlja se stečajni postupak nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226 prekinut pravomoćnim Rješenjem Trgovačkog suda u Osijeku od 24. ožujka 2017. g.
	
2. ODBACUJE SE prijedlog predlagatelja KRTISTINA OTRBAJ iz Čepina, Psunjska 9, OIB: 88713043500 od 20. ožujka 2017. g. za otvaranje stečajnog postupka nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226, kao nedopušten.

	
Obrazloženje

	
Predlagatelj KRTISTINA OTRBAJ iz Čepina, Psunjska 9, OIB: 88713043500 zastupana po punomoćniku – odvjetniku podnijela je ovom sudu  dana 20. ožujka 2017. g. prijedlog za otvaranje stečajnog postupka nad dužnikom MENS-KORMAN GRUPA d.o.o. Bapska, A. Šenoe 6, OIB: 04436522142, MBS: 030111226.
	
Pravomoćnim rješenjem Trgovačkog suda u Osijeku 6 St-416/17-3 od 24. ožujka 2017. g. određen je prekid postupka u ovoj pravnoj stvari, te je određeno da će se postupak nastaviti ako prvi, ranije podneseni prijedlog za otvaranje stečajnog postupka nad dužnikom bude pravomoćno odbačen ili odbijen, a ako povodom prvog zaprimljenog prijedloga, pod poslovnim brojem 6 St-151/16, sud pravomoćno otvori stečajni postupak nad dužnikom, odbacit će se svi kasnije zaprimljeni prijedlozi za otvaranje stečaja. 

	Uvidom u stečajni upisnik Trgovačkog suda u Osijeku utvrđeno je da je pravomoćnim Rješenjem ovoga suda 6 St-151/16 od 8. svibnja 2017. g. (pravomoćno 26. svibnja 2017. g.) obustavljen stečajni postupak nad dužnikom iz razloga što je utvrđeno iz Potvrde FINE o blokadi računa i novčanih sredstava dužnika od 3.5.2017. g. da žiro račun dužnika nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

	Ujedno, uvidom u prijedlog predlagatelja Kristine Otrbajn iz Čepina od 20.3.2017. g. te materijalnu dokumentaciju uz navedeni prijedlog sud je utvrdio da vjerovnik potražuje dvije neisplaćene plaće i to za mjesec svibanj i lipanj 2015. g. u iznosu od 5.888,99 kn te da je ujedno i u tijeku ovrha na računu dužnika temeljem rješenja o ovrsi Općinskog suda u Vukovaru Ovr-564/16 od 20. lipnja 2016. g.

	Sukladno čl. 6 SZ smatra se da je dužnik nesposoban za plaćanje ako nije isplatio 3 uzastopne plaće koje radniku pripadaju prema ugovoru o radu, pravilniku o radu, kolektivnom ugovoru ili posebnom propisu odnosno prema drugom aktu kojim se uređuju obveze poslodavca prema radniku. 

	Budući da u konkretnom slučaju iz prijedloga predlagateljice Kristine Otrbajn iz Čepina proizlazi da dužnik nije isplatio predlagateljici dvije uzastopne plaće te budući da je uvidom u Potvrdu FINE od 3. svibnja 2017. g. utvrđeno da dužnik nije u blokadi, prema tome, nisu ispunjene pretpostavke propisane čl. 5, 6 i 7 SZ a kako bi se mogao provoditi stečajni postupak nad dužnikom valjalo je sukladno čl. 128 st. 9 SZ postupak obustaviti a prijedlog predlagateljice odbaciti kao nedopušten te odlučiti kao u izreci. 
	 

	U Osijeku  4. listopada 2017. g.


Zapisničar
Danijela Sekulić
                                                                                                       STEČAJNA SUTKINJA
								                 Nada Roso


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA:
1. e-ogl. pl.
2. RNDN - odbacivanjem
3. kal. 4.11.

